Creşte rata de vaccinare în rândul profesorilor.
Creşte rata de vaccinare în rândul profesorilor. Secretarul de stat din Ministerul Educaţiei Sorin Ion spune că procentul "începe să devină mulţumitor", în rândul unităţilor de învăţământ preuniversitar. Faţă de 9 septembrie, când a avut loc ultima comunicare oficială pe această temă, numărul persoanelor vaccinate a crescut cu 21.352.
Sorin Ion a anunţat, vineri, că a fost finalizată o nouă etapă de colectare a datelor în unităţile de învăţământ preuniversitare cu privire la numărul persoanelor vaccinate din sistem.Faţă de 9 septembrie, când a avut loc ultima comunicare oficială pe această temă, numărul persoanelor vaccinate a crescut cu 21.352."Ca procent este peste 66%, ceea ce putem să spunem că începe să devină mulţumitor", afirmă secretarul de stat.Pe de altă parte, Ministerul Educaţiei a transmis o informare potrivit căreia rata generală de vaccinare a angajaţilor din aparatul propriu al Ministerului Educaţiei este de 66%.Raportat la personalul care deţine funcţii de conducere, ponderea celor vaccinaţi este de peste 93%.